system
Răspunde în limba română, în stilul Wikipedia, cat mai corect gramatical.
user
Care sunt cele mai importante informații despre Virgil Mazilescu?
assistant
Virgil Mazilescu (n. 11 aprilie 1942, Corabia, Olt – d. 10 august 1984, București) a fost un eseist, poet și traducător român, afiliat onirismului poetic. A scris printre altele poeziile „Cineva pe lume are nevoie de mine” și „Mi-am uitat casa și numele”.

Biografie 

Este fiul contabilului Sabin Mazilescu și al Aurei Rădulescu. A urmat școala primară și gimnazială mai întâi în comuna Cușmir între 1948 – 1950, apoi câte un an la Turnu Severin și Târgu Jiu, continuând la Drăgășani între 1952 – 1957. În anul 1957 pleacă în capitală unde urmează Liceul „Spiru Haret” până în 1959 și Facultatea de Limba și Literatura Română a Universității din București între 1959 – 1964. După terminarea studiilor a fost timp de doi ani profesor la Școala Generală din comuna Greaca, județul Ilfov, conform Legii repartiției uniform teritoriale din regimul comunist. Apoi, până în 1968, a ocupat postul de bibliotecar la Biblioteca Municipală din Ploiești. Din 1968 și până în anii '70,  a fost secretar al cenaclului Uniunii Scriitorilor, iar din 1970 și până la moarte, vreme de aproape 14 ani, poetul a fost redactor la revista „România literară”.

A decedat la 10 august 1984 în București.

Activitatea literară 
În 1966,  a debutat cu versuri în suplimentul „Povestea vorbii” al revistei „Ramuri” din Craiova, pe atunci condus de Miron Radu Paraschivescu. A primit un premiu din partea revistei „Luceafărul” în anul 1968 pentru volumul de poezii  Versuri. Virgil Mazilescu a preferat să fie un poet calitativ și nu unul cantitativ, fiind înainte de toate un tehnician al discursului poetic. A publicat puține cărți și, desigur, subțiri.

Volume

Antume 
 1968  Versuri, București, Editura pentru Literatură
 1970  Fragmente din regiunea de odinioară, București, Editura Cartea Românească
 1979  Va fi liniște, va fi seară, București, Editura Cartea Românească
 1983  Guillaume poetul și administratorul, București, Editura Cartea Românească

Postume 
 1988, 2001  Asketische Zeichen. Gedischte, Cluj, Editura Dacia
 1991  Întoarcerea lui Immanuel, București, Editura Albatros, 1991
 1996  Poezii, București, Editura Vitruviu
 2003  Opere complete, ediție îngrijită de Alexandru Condeescu, București, Editura Muzeul Literaturii Române
 2013  Opera poetica, ediție îngrijită de Gabriel Nedelea, Craiova, Editura AIUS
 2013  O precizie cu adevărat înspăimântătoare, ediție îngrijită de Teodor Dună, București, Editura Tracus Arte

Creația sa, împreună cu scrisorile către prietenul său Dumitru Țepeneag, aflat în Franța, a încăput între coperțile unui volum postum de numai 166 de pagini, intitulat Poezii, volum îngrijit de Mircea Ciobanu. Această carte a apărut abia în 1996, la 12 ani de la moartea poetului. Virgil Mazilescu a fost și un excelent traducător, însă niciodată nu a epatat, deși cunoștea foarte bine limba franceză. A tradus cărți scrise de Jean Amila, Jack Schaefer, Fernand Fournier-Aubry și Willa Cather.

Citate 
.

Bibliografie 
 Dinu Flămând, Intimitatea textului, București, Editura Eminescu, 1985, paginile 162 - 176
 Ion Buzera, Virgil Mazilescu, Brașov, Editura Aula, 2000

Legături externe 
 Gazeta de Sud - 22 de ani de la moartea poetului Virgil Mazilescu
 Centrul Cultural Pitești - Virgil Mazilescu

Nașteri în 1942
Nașteri pe 11 aprilie
Decese în 1984
Decese pe 10 august
Autori români
Eseiști români
Decese în București
Oameni din Corabia
Olteni
Onirismul românesc
Oniriști români
Poeți români din secolul al XX-lea
Scriitori români din secolul al XX-lea
Oameni din județul Olt
Suprarealism
Suprarealismul românesc
Suprarealiști români
Traducători români